Wir, Albr̄, von gots gnaden ✳ hertzog ze Osterˀ, ✳ ze Steyͤr ✳ und ze Kernden, ✳ herr ze Chrain, ✳ auf der Marich ✳ und ze Portenow, ✳ graf ze Habspurg und ze Kyburg, ✳ lantgˀf ze obˀn Elsazze, ✳ und hˀr ze Phirt, ✳
embieten allen christān menschen, ✳ die disen brief sehent oder hoͤrent lesen, ✳ nu und hie nach, ✳ unsˀ gruͦz und erkantnùzze, ✳ diser nachgeschribenˀ dinge. ✳ ez zimt wol durchleuchtigem adel ✳ und fuͤrstlicher
chlarheit, ✳ geistlich zucht ✳ und alle gotzheuser, under seinem gewalt, ✳ und sunderlich seiner vordˀn ✳ und seinselbs stiftung ze wirden ✳ und mit sunderlichen friheiten ✳ und eren gnediklich ze bedenchen, ✳ dar
umb wand rilicher ✳ und seligˀ gedachtnûzze, ✳ die aller durchleuchtigest fraw Elizabeth ✳ von Kˀnden, ✳ etzwenn Roͤmische kûniginn, ✳ unser liebe fraw und muͤtˀ, ✳ und nach ir yͤtzund ✳ die hochgeborn, unser liebe swester ✳
fraw Agnes, ✳ weilnt kuniginn ze Ungˀn, ✳ mit guͤnst, ✳ hilf ✳ und willen, unser und guͤtˀ gedachtnûzze, unsˀr bruͦder, seligen, ✳ hˀtzogen, ze Osterˀ, den got genade, ✳ gestiftêt, gebawͤn und bewidemt habent in unsˀm lande ze
Ergew, ✳ daz chloster ✳ ze Kunigsvelt, Sand Claren ordens, ✳ in Chostentzer bistuͤm, ✳ gote zelob ✳ und allen unsˀn vordˀn, ✳ unser und unsˀr erben selen ze troste, ✳ so wizzen alle ✳ und besundˀ die, ✳ den ez ze wizzen durf geschicht, ✳
daz wir haben angesehen und betrachtet, ✳ vleizzichlich, ✳ der vogenāten ✳ unsˀr lieben frawͤn ✳ und mutˀ, seligen, ✳ und auch yͤtzund der egenāten unsrˀ swester ✳ guͤten anvanch ✳ und begirlichen willen ✳ zuͤ dem obgenanten
chloster, ✳ den wir billich also erfullen sullen ✳ und wellen, ✳ daz dieselb ir ✳ und auch unser stift ✳ ufnem ✳ und sich mere ewichlich ✳ an guͤt ✳ und an gemache, ✳ an aller wirdichait und an eren, ✳ und haben auch wir dar
umb wizzentlich fuͤr uns und alle unser nachkomen ✳ und erben ✳ nach guͤter vorbetrachtung, recht und redlich, mit aller ordenung, ✳ bescheidenhait ✳ und kraft, ✳ worten ✳ und geberden, die von recht odˀ von gewonheit
dar zuͤ gehorent, ✳ solich friheit und recht von besundˀn gnaden ✳ gegeben ✳ und geben auch ewichlich ✳ mit disem brief, ✳ dem vorgenāten chloster und gotzhous, ✳ als hie nachgeschriben ist, ✳ des ersten, ✳ daz die aͤptissinn ✳ und
der convent ✳ desselben chlosters ze Kunigsvelt ✳ und auch die Minren Bruͤder daselbs ✳ sùllen ewichlich entladen und ùberhaben sein ✳ von uns und von allen unsˀn erben und nachkomen, ✳ erster bêtt ✳ und aller andˀr bêtt, ✳
die unser vordˀn ✳ und wir ✳ untz her getan haben ✳ und gewonlich haben gebêten ✳ zuͤ allen chloͤstˀn und stiften ✳ in unsˀn landen, umb gotzgaben ze lihen, phruend ze geben, ✳ odˀ persoͤnen in iren orden ze emphahende. ✳
dar umb wir noch unser nachkomen ✳ si ewichlich nymer gebitten noch genoͤtten sullen ✳ in dhainen weg, ✳ dar nach, daz wir noch unser nachkomen noch erben ✳ nymer dhain schatzstewͤr ✳ odˀ gewers, ✳ noch dhainerlay ✳
andˀ stewͤr odˀ dienst ✳ gevordˀn noch nemen sullen, ✳ von dhainen leuten odˀ guͤtˀn, ✳ die daz vorgenāt chlostˀ ytzund hat, ✳ odˀ her nach gewinnet an all gevˀde, ✳ dar nach daz dasselb chlostˀ, ✳ die abtissinn und der
convent ze Kunigsvelt, ✳ von uns, ✳ von unsˀn erben odˀ nachkomen, ✳ von allen den unsˀn ✳ und von allermenichlich ✳ ledig und ûberhebt sein sol ewichlich ✳ aller gastung und chost, ✳ menung, ✳ fùrung und schenkung ✳
und gemeinlich aller der dienst, ✳ die unser vordˀn und wir von recht odˀ gewonheit gehabt haben ✳ odˀ billich haben sullen ✳ von andˀ chloͤstˀn in unsˀn landen. ✳ wir emphelhen auch ernstlich ✳ allen unsnˀ erben ✳ und
auch allen unsˀn und unsˀr erben amptleuten, ✳ daz si daz vorgenāt chlostˀ, ✳ die aͤptissinn und daz convent ✳ ze Kunigsvelt, ✳ bei disen friheiten und rechten, ✳ und bei allen iren leuten und guͤtˀn ✳ schirmen vor
allem gewalt und unrecht, ✳ dise vorgenāten recht ✳ und friheit ✳ haben wir ✳ von besundˀn gnaden ✳ mit vollem gewalt ✳ gesetzt und gegeben ✳ fuͤr uns ✳ und unser erben, ✳ und setzen und geben auch ✳ recht und
redlich ✳ mit disem brief ✳ dem vorgenāten chlostˀ und convent ze Kunigsvelt ✳ und allen iren nachkomen ewichlich, ✳ lutˀlich durich got ✳ und durich unsˀr vordˀn ✳ und unsˀr sel heiles willen, ✳ und auch durch
chunftiges geluͤks willen ✳ aller unsˀr nachkomen und erben ✳ und setzen auch ewichlich mit disem brief ✳ uf dieselben alle unser erben ✳ und nachkomen ✳ und uf alle unser ✳ und ir amptleut, ✳ daz si die egenāten frihait
und recht ✳ gen dem vorgenāten chlostˀ und convent, ✳ also erbˀlich, ✳ getˀwlich und vòllichlich halten, ✳ als si dar umb wellen ✳ odˀ gedenken, ✳ ir gelûke meren ✳ und ungestraffet beliben ✳ von dem ewigen richtˀ, ✳ unserm
hˀren, ✳ dem almêchtigen got, ✳ mit urchûnt, ditz briefs, ✳ der geben ist ze Wienn, an sûnntag nach dem ingenden jar, ✳ nach Christs gepurd drewͤtzehen hundert jar, dar nach in dem sechs und fùnftzigisten jare.
N ✳ Platzheym ✳ H ✳